ROZHODNUTIE RADY
z 25. februára 2008,
ktorým sa mení a dopĺňa rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy
(2008/182/Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva pre atómovú energiu, a najmä na jej článok 7 štvrtý odsek,
so zreteľom na rozhodnutie Rady 2006/970/Euratom z 18. decembra 2006 o siedmom rámcovom programe Európskeho spoločenstva pre atómovú energiu (Euratom) v oblasti jadrového výskumu a aktivít odbornej prípravy (1), ktoré - vychádzajúc z Európskeho výskumného priestoru - predstavuje aj príspevok k budovaniu znalostnej spoločnosti.
so zreteľom na rozhodnutie Rady 2006/976/Euratom z 19. decembra 2006 o osobitnom programe, ktorým sa vykonáva siedmy rámcový program Európskeho spoločenstva pre atómovú energiu (Euratom) v oblasti jadrového výskumu a odbornej prípravy (2007 - 2011) (2), a najmä na jeho článok 7 ods. 2, v ktorom sa ustanovuje, že na účely implementácie špecifického programu pomáha Komisii poradný výbor a že pokiaľ ide o otázky súvisiace s jadrovou syntézou, zloženie tohto výboru a podrobné pracovné pravidlá a postupy platné pre výbor sa stanovia tak, ako je uvedené v rozhodnutí Rady zo 16. decembra 1980, ktorým sa zriaďuje poradný výbor pre program jadrovej syntézy (3) (ďalej len „rozhodnutie Rady zo 16. decembra 1980 a CCE-FU“),
so zreteľom na Akt o pristúpení z roku 2005, a najmä na jeho článok 50,
so zreteľom na rozhodnutie Rady zo 16. decembra 1980, a najmä na jeho odsek 14, ktorým sa ustanovuje systém hlasovania CCE-FU,
keďže:
(1)
CCE-FU prijíma svoje stanoviská na základe systému váženia hlasov, keď konajúc podľa odseku 5 písm. g) rozhodnutia Rady zo 16. decembra 1980 vymedzuje prioritné opatrenia s cieľom prideliť preferenčnú pomoc.
(2)
CCE-FU 21. marca 2007 jednomyseľne odporúčal, aby sa systém váženia hlasov, ktorý by sa mal používať v rámci výboru uvedeného v odseku 14 rozhodnutia Rady zo 16. decembra 1980, aktualizoval tak, aby po pristúpení nových členských štátov zahŕňal ich hlasovacie práva.
(3)
So zreteľom na uvedené skutočnosti je v súčasnosti vhodné zodpovedajúcim spôsobom zmeniť a doplniť rozhodnutie Rady zo 16. decembra 1980,
ROZHODLA TAKTO:
Jediný článok
V odseku 14 rozhodnutia Rady zo 16. decembra 1980 sa dve posledné vety nahrádzajú týmto textom:
„Stanoviská týkajúce sa odseku 5 písm. g) sa prijmú podľa tohto systému váženia hlasov:
Belgicko
2
Bulharsko
2
Česká republika
2
Dánsko
2
Nemecko
5
Estónsko
1
Grécko
2
Španielsko
3
Francúzsko
5
Írsko
2
Taliansko
5
Cyprus
1
Lotyšsko
1
Litva
2
Luxembursko
1
Maďarsko
2
Malta
1
Holandsko
2
Rakúsko
2
Poľsko
3
Portugalsko
2
Rumunsko
2
Slovinsko
1
Slovensko
2
Fínsko
2
Švédsko
2
Spojené kráľovstvo
5
Švajčiarsko
2
Spolu
64
Požadovaná väčšina na prijatie stanoviska je 33 kladných hlasov najmenej 15 delegácií.“
V Bruseli 25. februára 2008